Document ID: 32001D0400

A Bizottság határozata
(2001. május 17.)
a tagállamok által friss baromfihús behozatalára feljogosított harmadik országokbeli létesítmények ideiglenes jegyzékeinek megállapításáról szóló 97/4/EK bizottsági határozat mellékletének a Kínai Népköztársaság tekintetében történő módosításáról
(az értesítés a C(2001) 1425. számú dokumentummal történt)
(EGT vonatkozású szöveg)
(2001/400/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2001/4/EK határozattal [1] módosított, az egyes állati eredetű termékek, halászati termékek és élő, kétkagylóhéjú puhatestűek tagállamokba történő behozatalára feljogosított, harmadik országbeli létesítmények átmeneti időszakra szóló, ideiglenes jegyzékei megállapításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,
mivel:
(1) A 97/4/EK bizottsági határozat [3] összeállítja azon harmadik országok létesítményeinek ideiglenes jegyzékét, amelyekből a tagállamok engedélyezik a friss baromfihús importját.
(2) A 2000/352/EK bizottsági határozattal [4] módosított, a friss baromfihús meghatározott harmadik országokból történő behozatalára vonatkozó állat-egészségügyi feltételek és a szükséges állatorvosi bizonyítványok meghatározásáról szóló 94/984/EK bizottsági határozat [5] felvette a Kínai Népköztársaságot az I. mellékletébe, amely olyan harmadik országokat vagy harmadik országok olyan országrészeit tartalmazó jegyzéket állít össze, amelyek használhatják a határozat II. mellékletében megállapított igazolásokat.
(3) A 2000/352/EK bizottsági határozattal módosított 94/984/EK bizottsági határozat lehetővé teszi a B. mintájú tanúsítvány használatát a Kínai Népköztársaság számára, de kizárólag a shanghaji önkormányzat - Chongming megye kivételével -, valamint Shandong tartományban a Weifang, Linyi és Qindao kerületek részére.
(4) A Kínai Népköztársaságban a friss baromfihússal kapcsolatos tanúsítványokat kibocsátó felelős hatóság a "State Administration of Entry-Exit Inspection and Quarantine (CIQ-SA)".
(5) A Kínai Népköztársaság elküldte a fent említett régiókban friss baromfihúst előállító létesítmények jegyzékét, amelyekre nézve a felelős hatóságok igazolják, hogy a szóban forgó létesítmények megfelelnek a közösségi szabályoknak.
(6) Az Élelmiszerügyi és Állat-egészségügyi Hivatal számos vizsgálatot végzett a közösségi szabályok szerint; mivel ezek a vizsgálatok kimutatták, hogy a Kínai Népköztársaság által javasolt létesítmények megfelelnek a vonatkozó közösségi jogszabályoknak.
(7) Így a Kínai Népköztársaság esetében az egyes országokra vonatkozó 95/408/EK tanácsi határozatban megállapított eljárásnak megfelelően összeállítható a friss baromfihúst előállító létesítmények ideiglenes jegyzéke.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/4/EK bizottsági határozat melléklete e határozat mellékletének szövegével egészül ki.
2. cikk
Ennek a határozatnak a tagállamok a címzettjei.
3. cikk
Ezt a határozatot 2001. május 24-től kell alkalmazni.
Kelt Brüsszelben, 2001. május 17-én.

Labels: 3
17
18
6